KYK: Sasol-werkers ontwrig verkeer in Secunda | Netwerk24
KYK: Sasol-werkers ontwrig verkeer in Secunda
Deur Elvira Wood 06 September 2018 07:08
KYK DIE VIDEO: Vandag is HISTORIES! #SteunSasolStakers in #Secunda!
Hier word #GesloerBroer, hier is eenheid en hier is 'n duidelike stem wat hard sê: "NEE vir #Sasol se rassediskriminasie!" #KhanyisaSluitUit
Kom sluit by ons aan en wees deel van geskiedenis! @SolidariDirk pic.twitter.com/UZeYuaMXvY
— Solidariteit (@solidariteit) September 6, 2018
Lede van die vakbond Solidariteit het reeds vroegdag met hul staking by Sasol se aanleg in Secunda begin.
Die werkers, wat reeds sedert Maandag op ’n sloerstaking is, gaan volgens Dirk Hermann, bestuurshoof van Solidariteit, glad nie werk nie, maar voor die hekke van die Secunda-aanleg bymekaarkom.
Lede van Solidariteit staak uit protes teen Sasol se Khanyisa-aandeleskema wat volgens die vakbond eksklusief vir swart mense is en wit mense en buitelanders uitsluit.
Lede van die vakbond Solidariteit in stap die strate van Secunda as deel van hul protes teen Sasol se bemagtigingskema.
Dirk Hermann, bestuurshoof van Solidariteit, stap saam met ander lede van die vakbond, in 'n optog by Sasol se aanleg in Secunda.
“Ons het hierdie staking baie goed beplan,” het Hermann voorheen gesê.
Die staking vind plaas in die tydperk wanneer Sasol jaarliks noodsaaklike instandhoudingswerk by sy aanlegte moet doen.
Lede van Solidariteit het Woensdag ’n memorandum aan Sasol se bestuur oorhandig waarin hulle hul ontevredenheid met die skema uiteensit.
Alex Anderson, woordvoerder van Sasol, sê in ’n verklaring die petrochemiese reus het die memorandum ontvang.
“ ’n Paar honderd lede (van Solidariteit) het voor ons bedrywighede in Sasolburg vergader. Daar was geen onderbrekings by ons werksaamhede nie,” sê hy.
#StaanInSolidariteit - Steun die Sasol Stakers
[Secunda Optog - 10:00 - SIEN JOU DAAR]@SolidariDirk Dirk Hermann moedig jou aan om vandag jou steun aan die Sasol-stakers te kom wys. Kom #SteunDieSasolStakers en sê NEE teen #rassediskriminasie! Ons is ook waardig! pic.twitter.com/pJmeciH8Dk
Meer oor: Solidariteit | Sasol | Dirk Hermann | Secunda | Staking
Solidariteit dien klag oor Sasol in Amerika in
Sasol-staking kos reeds miljoene, sê Solidariteit
ANC kap Solidariteit se wit staking by Sasol